Document ID: 31998R2604

ΚΑΝΟΝΙΣΜΟΣ (ΕΚ) αριθ. 2604/98 ΤΗΣ ΕΠΙΤΡΟΠΗΣ της 3ης Δεκεμβρίου 1998 για τροποποίηση του κανονισμού (ΕΟΚ) αριθ. 3886/92 για τον καθορισμό των λεπτομερειών εφαρμογής όσον αφορά τα καθεστώτα επιδοτήσεων που προβλέπονται στον κανονισμό (ΕΟΚ) αριθ. 805/68 του Συμβουλίου για την κοινή οργάνωση αγοράς στον τομέα του βοείου κρέατος και για την κατάργηση των κανονισμών (ΕΟΚ) αριθ. 1244/82 και (ΕΟΚ) αριθ. 714/89
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, για την κοινή οργάνωση αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 1633/98 (2), και ιδίως το άρθρο 4i παράγραφος 5,
Εκτιμώντας:
ότι το άρθρο 49 παράγραφος 4 του κανονισμού (ΕΟΚ) αριθ. 3886/92 της Επιτροπής, της 23ης Δεκεμβρίου 1992, για τη θέσπιση των λεπτομερειών εφαρμογής όσον αφορά τα καθεστώτα επιδότησης που προβλέπονται από τον κανονισμό (ΕΟΚ) αριθ. 805/68 για την κοινή οργάνωση αγοράς στον τομέα του βοείου κρέατος και για την κατάργηση των κανονισμών (ΕΟΚ) αριθ. 1244/82 και (ΕΟΚ) αριθ. 714/89 (3), όπως τροποποιήθηκε τελευταία από τον κανονισμό (ΕΚ) αριθ. 2207/98 (4), καθορίζει το ποσό της επιδότησης για μεταποίηση 7 ότι, σύμφωνα με την τρίτη περίπτωση της παραγράφου 5 του άρθρου 4i του κανονισμού (ΕΟΚ) αριθ. 805/68, το ποσό αυτό καθορίζεται σε επίπεδο ή, ανάλογα με την περίπτωση, σε διαφοροποιημένα και προσαρμοσμένα επίπεδα, ώστε να επιτρέπεται η απόσυρση επαρκούς αριθμού μόσχων σύμφωνα με τις ανάγκες της αγοράς 7 ότι, στο Ηνωμένο Βασίλειο, λαμβανομένης υπόψη της κατάστασης της αγοράς σε σχέση με το υπόλοιπο της Κοινότητας, ο αριθμός των νέων μόσχων που διατίθενται στην αγορά είναι σαφώς μεγαλύτερος από την εσωτερική ζήτηση 7 ότι ήδη πριν από την κρίση της ΣΕΒ η κατάσταση αγοράς για αυτόν τον τύπο των ζώων ήταν τέτοια στο εν λόγω κράτος μέλος, ώστε να εμφανίζει τιμές χαμηλότερες απ' ό,τι στη λοιπή Κοινότητα 7 ότι είναι επομένως σκόπιμο να καθορισθεί για το εν λόγω κράτος μέλος το ποσό της επιδότησης για τη μεταποίηση, σε επίπεδο χαμηλότερο από εκείνο που καθορίζεται στην υπόλοιπη Κοινότητα 7
ότι ο παρών κανονισμός πρέπει να αρχίσει να ισχύει το συντομότερο δυνατό για να ενισχυθεί η αποτελεσματικότητα του μέτρου 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 49 παράγραφος 4 του κανονισμού (ΕΟΚ) αριθ. 3886/92, προστίθεται το ακόλουθο εδάφιο:
«Ωστόσο, όσον αφορά το Ηνωμένο Βασίλειο το ποσό αυτό καθορίζεται σε 80 Ecu.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται για τα ζώα που προορίζονται για μεταποίηση από την πρώτη Δευτέρα μετά την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 3 Δεκεμβρίου 1998.

Labels: 18
17
5
6